મળતી માહિતી મુજબ અરવલ્લી જિલ્લાના પાટનગર મોડાસા શહેરમાં માલપુર રોડ પર આવેલા તિરૂપતિ આનંદવિલા અને મધુરમ રેસિડન્સીમાં ગત રાત્રીએ તસ્કરોએ 12 મકાનોના તાળા તોડી ચોરીને અંજામ આપ્યો હતો. તિરૂપતિ આનંદવીલા રેસિડન્સીમાં સોસાયટીમાં રહીશો પોતાના ઘરની બહાર ઓસરીમાં સુતા હતા, તે સમયે તસ્કરોએ દરવાજાઓના નકુચાઓ તોડી ઘરમાં દાખલ થયા હતા. ઘરમાંથી રોકડ તથા દાગીનાની તસ્કરી કરી તેઓ પલાયન થઇ ગયા હતા. તસ્કરોએ એજ એમ.ઓ નજીક સહયોગ ચાર રસ્તા પાસે આવેલ મધુવન રેસીડેન્સીના પણ ચાર મકાનોને નિશાન બનાવ્યા હતા. અહીંયા તસ્કરોએ બંધ મકાનોને નિશાન બનાવ્યા હતા.